***ΠΑΡΑΡΤΗΜΑ Β***

***ΠΙΝΑΚΑΣ ΣΥΜΜΟΡΦΩΣΗΣ ΓΙΑ ΤΟ ΕΡΓΟ :***

***«Έλεγχος και ρύθμιση του δικτύου Φ.Α. πίεσης 1 bar και όλων των λεβητοστασίων Φ.Α. στο Γ.Π.Α.»***

*Κάθε υποψήφιος ανάδοχος συμπληρώνει υποχρεωτικά και επί ποινή αποκλεισμού: τον παρακάτω Πίνακα Συμμόρφωσης με την απόλυτη ευθύνη της ακρίβειας των δεδομένων.*

*Ο υποψήφιος υποχρεούται να απαντήσει σε όλες τις ερωτήσεις του Πίνακα Συμμόρφωσης. Τα βασικά χαρακτηριστικά περιγράφονται στη στήλη «ΠΡΟΔΙΑΓΡΑΦΗ», ενώ ο ακριβής ποιοτικός ή ποσοτικός προσδιορισμός τους αποτυπώνεται στη στήλη «ΑΠΑΙΤΗΣΗ», με αναφορά είτε σε αριθμητικές τιμές είτε σε περαιτέρω εξειδικευμένα ποιοτικά χαρακτηριστικά είτε στη λέξη «ΝΑΙ». Η μη ικανοποίηση των κριτηρίων αυτών δύναται κατά την κρίση της Αναθέτουσας Αρχής να επιφέρει την απόρριψη της προσφοράς.*

*Ειδικότερα, η στήλη «ΑΠΑΝΤΗΣΗ» θα συμπληρωθεί υποχρεωτικά από τους υποψηφίους είτε με συγκεκριμενοποίηση των επιμέρους στοιχείων που ζητά το κριτήριο, είτε με αριθμητική τιμή όπου αυτή απαιτείται. Η χρήση της λέξεως «ΝΑΙ» ή άλλης μονολεκτικής απάντησης, μπορεί να γίνει μόνο αν στη στήλη «ΑΠΑΝΤΗΣΗ» της συγκεκριμένης γραμμής γίνεται χρήση της και εάν δικαιολογείται η χρήση της. Σε αντίθετη περίπτωση, θα συμπληρωθεί με την ένδειξη «ΟΧΙ». Σε περίπτωση που μένει κενή θεωρείται ότι η απάντηση είναι «ΟΧΙ».*

*Τέλος, στη στήλη «ΠΑΡΑΠΟΜΠΗ ΤΕΚΜΗΡΙΩΣΗ» γίνεται συγκεκριμένη παραπομπή στη σελίδα των επισυναπτόμενων τεχνικών εγχειριδίων ή εγγράφων του υποψηφίου, που τεκμηριώνουν ή αποσαφηνίζουν την απάντησή του της στήλης «ΑΠΑΝΤΗΣΗ». Οι παραπομπές σε εγχειρίδια ή έγγραφα θα γίνονται με τη μορφή αριθμημένων προσθηκών που θα αναφέρονται στους Πίνακες μαζί με το όνομα ή τον κωδικό του εγχειριδίου, της σελίδας κ.λπ.*

|  |  |  |  |  |
| --- | --- | --- | --- | --- |
| **Α/Α** | **ΠΡΟΔΙΑΓΡΑΦΗ** | **ΑΠΑΙ-ΤΗΣΗ** | **ΑΠΑΝ-ΤΗΣΗ** | **ΠΑΡΑΠΟΜΠΗ ΤΕΚΜΗΡΙΩΣΗΣ** |
| *1* | *Έλεγχος όλων των φρεατίων (καλή λειτουργία αποφρακτικών διατάξεων και των εξαεριστικών του υπόγειου δικτύου).* | *ΝΑΙ* |  |  |
| *2* | *Έλεγχος διαφυγής Φυσικού Αερίου στην όδευση των αγωγών, με φορητό ανιχνευτή φυσικού αερίου κατά μήκος του υπέργειου δικτύου, στις γραμμές αερίου (gas train) και στους σταθμούς ρύθμισης πίεσης.* | *ΝΑΙ* |  |  |
| *3* | *Έλεγχος καλής λειτουργίας και ρύθμιση όπου απαιτείται, των σταθμών ρύθμισης πίεσης, των γραμμών αερίου (gas strains) και όλων των συστημάτων ασφαλείας εκτός της πυρανίχνευσης – πυρόσβεσης. Δηλαδή, έλεγχος στεγανότητας φλαντζών, ρυθμιστών πίεσης, αποφρακτικών βαλβίδων ασφαλείας, βαλβίδων ασφάλειας εκτόνωσης πίεσης κ.α.* | *ΝΑΙ* |  |  |
| *4* | *Γενική συντήρηση καυστήρων με εκ νέου ρυθμίσεις και έκδοση για κάθε καυστήρα φύλλου ελέγχου καυσαερίων (εκτός των επίτοιχων λεβήτων). Στους επίτοιχους λέβητες η ρύθμιση θα γίνει σύμφωνα με τις οδηγίες του κατασκευαστή. Στη συντήρηση περιλαμβάνεται το άνοιγμα των καυστήρων για καθαρισμό μπεκ, ακίδων, φλογοκεφαλών και διασκορπιστήρων, καθαρισμός και έλεγχος των φίλτρων αερίου, καθαρισμός φωτοκυττάρων κ.α.* | *ΝΑΙ* |  |  |
| *5* | *Γενικός έλεγχος λεβήτων και των ασφαλιστικών τους διατάξεων* | *ΝΑΙ* |  |  |
| *6* | *Ενημέρωση των σχετικών βιβλίων μετρήσεων καυσαερίων όλων των εγκαταστάσεων με συνολική ισχύ μεγαλύτερη ή ίση των 400 kW, όπου είναι θεωρημένα από την αρμόδια υπηρεσία της Περιφέρειας Αττικής.* | *ΝΑΙ* |  |  |

***Σφραγίδα και υπογραφή του συμμετέχοντα στο Διαγωνισμό***